Wszystkie kategorie: Digital Literacy Digital Literacy / Library Technology Track Digital Literacy / Assisting Patrons Track Public Libraries School Libraries Technology Online Resources Early Literacy
Prowadzący : Julie Niederhauser Eerste foto's van die #ReismierAvontuur-fotokompetisie - Reismier
Die Reismier is opsoek na reisfoto’s wat ons opgewonde oor jou #ReismierAvonture maak. Daar is lekker pryse op die spel. Hier is solank van ons gunsteling-inskrywings.
Die wenner van die kompetisie kry ’n R2 000-geskenkbewys van Lekkeslaap, om ‘n heerlike wegbreek mee te beplan. Die tweede prys is ’n R1 000 geskenkbewys van Printwild om jou foto’s in kunswerke te verander.
Daar is twee maniere om in te skryf:
Stuur jou foto per e-pos aan info@reismier.com. Die foto’s moet groot genoeg wees om aanlyn te publiseer. (Tussen 250 KB en 500 KB is ’n goeie grootte.)
Sê in die aandagveld: #ReismierAvontuur-fotokompetisie. Onthou om te noem waar die foto geneem is. Gee ’n kort beskrywing van die foto en bestemming. Inskrywings moet jou naam, van en kontakbesonderhede bevat.
Twiet jou foto aan @DieReismier en en sluit #ReismierAvontuur by die twiet in. Sê waar die foto geneem is. Jou Twitter-foto hoef nie 500 KB groot te wees nie, maar maak seker dat jy wel die foto in ’n 500 KB jpeg-formaat het, sou jy as finalis gekies word.
Let wel: Slegs een foto-inskrywing per persoon. Foto’s wat oor Facebook aangestuur word sal nie aanvaar word nie. Die foto’s mag slegs met ‘n selfoonkamera geneem word. Lees meer hier oor die kompetisie.
“Ek het dié foto die afgelope naweek so tussendeur hompe brie-kaas en biltong vasgevang tydens ‘n piekniek op Seinheuwel,” vertel Stephan du Toit. “Ek het hom geneem met my Sony XperiaM2 Aqua selfoon, en toe ‘n filter bygewerk met ‘n app genaamd SNAPSEED.”
Johan Botha het dié foto op die strand in Thailand op Koh Phi-Phi geneem met sy Samsung S4 se kamera. “Dit was die enigste sonsondergang wat ons tydens die vakansie gesien het. Ek het die foto met Adobe Photoshop Express geredigeer.”
Maryke Luyt het die foto in Mosambiek naby Guinjata geneem tydens haar wittebrood. “Die skoot was met my S4 Samsung foonkamera geneem en ek het dit met die foon se eie funksies geredigeer. Wat n beeldskone plek…”
Selma Olhsson het die antieksjiek-fiets in Keulen, Duitsland afgeneem.
Bernadine Nel het die foto by Kaappunt geneem.
“Ek het van 30 Junie tot 13 Julie ‘n ongelooflike twee weke in Beijing, Sjina deurgebring,” skryf Inge Liebenberg. “My foto is geneem by die Groot Muur in Sjina met my Sony Z3 Compact foon. Ek het my foto geredigeer met die app, Snapseed.”
Wiehan Swanepoel het die foto geneem tydens ‘n toer in die Drakensberge, toe hy en ‘n groep geologiestudente ‘n rugsakreis aangepak het. Die foto is tydens sonsondergang in Golden Gate geneem en met Instagram geredigeer.
“Ek het die foto by Kommetjie geneem, op ‘n Maandagmiddag toe ons besluit het om vinnig na werk deur te ry om te surf en só die beste deel van die dag te benut,” vertel Tanya Theron. “Avonture hoef nie te wag vir lang vakansies te nie, en hoef jou ook nie ‘n arm en ‘n been te kos nie. Avonture is oral om ons , ons moet dit net aangryp!”
Johan Combrinck het die foto geneem by Schloss Schönbrunn in Wene, Oostenryk.
Francois Lottering het die foto geneem in die Kunene-streek in Namibië.
Ruben du Plooy het die foto in Kappadosië in Turkye geneem.
Watter foto is jou gunsteling? Laat weet ons onder in die kommentaar-veld.
9 thoughts on “Eerste foto’s van die #ReismierAvontuur-fotokompetisie”
Thoeni Christoforou July 27, 2015 at 15:13
Ek hou van die foto in Wene.
Renette Bouwer July 27, 2015 at 15:41
Renette Bouwer July 27, 2015 at 15:42
Johan Combrinck se foto van Wene. Pragtige dimensie!
Ilonka Louw July 27, 2015 at 21:46
Johan Combrinck se foto van die Schloss Schönbrunn in Wene kry definitief my stem!
Dimpho July 28, 2015 at 11:19
Ek hou baie van Johan Combrink se foto!
Johan Combrinck July 28, 2015 at 11:53
Brilliantly caught moment!
Tiego July 28, 2015 at 16:16
Andries July 28, 2015 at 22:32
Die foto in Wene van Johan, dis ‘n interessante perspektief op ‘n gebou wat al tot vervelens toe afgeneem is.
Maria August 2, 2015 at 17:20
Tanya Theron se foto laat my voel asof ek uitgemis het oor ek nie daar was nie, maar Met die silhouette kan ek myself verbeel dat dit ek is wat daar staan.
← Skryf in vir die #ReismierAvontuur-fotokompetisie (Gesluit)
Raak uitgerus by Rocktail Beach Camp →